Klivlend
Klivlend – Ohayo ştatının şəhəri. Eri gölünün cənub sahilində Pensilvaniya ştatı sərhədlərindən təqribən 100 km qərbdə Kayaxoqa çayı sahilində yerləşir. Şəhərin əsası 1796-cı ildə qoyulub və general Klivlendin (Moses Cleaveland) adı ilə adlandırılıb. Şəhərin adının yerli qəzetlərdə yanlış çap edilməsi üzündən "a" hərfi buraxılıb. Klivlend əsasən sənaye şəhəridir. 2000-ci il siyahıya almasına görə şəhər əhalisinin sayı 478,403 nəfərdir. Şəhər əhalisinin şəhər ətrafında yaşayanlarla birgə sayı 2,250,871 nəfər təşkil edir.